b'\n_START_ARTICLE_\nOikeuspalatsi (Pretoria)\n_START_PARAGRAPH_\nOikeuspalatsi (afrikaansiksi Paleis van Justisie, engl. Palace of Justice) on palatsimainen rakennus Etel\xc3\xa4-Afrikan hallinnollisessa p\xc3\xa4\xc3\xa4kaupungissa Pretoriassa. Se sijaitsee Pretorian historiallisessa keskustassa, Church Squaren (afrikaansiksi Kerkplein) pohjoisella laidalla._NEWLINE_Rakennus rakennettiin 1890-luvun loppupuolella ja sen suunnittelusta on vastannut alankomaalainen arkkitehti Sytze Wierda. Nykyisin siell\xc3\xa4 toimii Etel\xc3\xa4-Afrikan korkeimman oikeuden Gautengin provinssin osasto.'